
1 Uvod

Osiguranje je uzajamno namirivanje mnogobrojnih na isti način ugroženih subjekata, gde ugroženost nastaje slučajno i može se proceniti. Suština je osiguranja isplata novčanih sredstava iz fonda koji je formiran od uplata, iz premije, svih osoba koje su učesnici u datoj vrsti zajedniče rizika, vrste osiguranja. Iz toga proizlazi da je zadatak osiguranja da brojne opasnosti kojima su izloženi osiguratelji preraspodeli na sve osiguratelje i da osiguratelju štetnika isplati naknadu za pretrpljenu štetu ili ugovorenu sumu skladno sa zaključenim ugovorom o osiguranju.

2 Značaj osiguranja

Najprivlačnija štednja u svetu je putem individualnog osiguranja koje se drugačije naziva štedno osiguranje, jer podrazumeva da vam se skoro sav uplaćeni novac posle nekoliko godina vrati, uz određeni postotak moguće dobiti koji može iznositi i punih 100 procenata. 

 Ona takođe podrazumeva ne samo štednju, vec i isplatu odštete ukoliko se osiguraniku nešto dogodi u periodu u kojem se osiguranje zaključilo. U nekim zemljama ljudi koji uplaćuju osiguranje imaju pravo na poreske olakšice, a pomoću iste polise mogu da dobiju i razne kredite.

3 Podela osiguranja

Postoje različite vrste osiguranja, u zavisnosti od kriterijuma na osnovu kojih je izvršena podela. Dakle, grupisanje i sistematizačija brojnih oblika osiguranja izvodi se prema njihovim zajedničkim svojstvima. 

3.1 Savremeno osiguranje

Savremeno osiguranje se deli: 

prema predmetu osiguranja, na osiguranje imovine i osiguranje lica 

prema prirodi rizika, na kopneno, vazdušno i pomorsko 

prema načinu nastanka osiguranja, na unutrašnje i spoljašnje (saosiguranje i reosiguranje) 

prema načinu organizacije, na premijsko i uzajamno 

prema broju osiguranika, na individualno i kolektivno.   

3.2 Osiguranje imovine i lica   

Osnovne karakteristike osiguranja imovine i lica su sledeće: 

Kod osiguranja imovine, predmet osiguranja je materijalno dobro čija se vrednost može novčano iskazati (pa se i materijalne štete koje nastaju takođe izražavaju u novcu). 

Kod osiguranja lica, predmet osiguranja je lično dobro (život, zdravlje i integritet lica) i njegova vrednost se ne može iskazati u novcu (pa se ni štete koje nastaju takodje ne mogu iskazati u novcu). 

Cilj osiguranja imovine je naknada štete u odgovarajućem novčanom iznosu. Pri tome se mora uvažavati princip obeštećenja, po kome se iz osiguranja ne može naplatiti više od iznosa štete koja je nastala. Takođe se vodi računa da se materijalna dobra osiguravaju samo na iznos njihove realne vrednosti. 

Cilj osiguranja lica nije naknada štete, posto se ljudska dobra ne mogu iskazati u novcu (pa ni štete nastale na njima), vec isplata ugovorene novčane sume nakon nastupanja osiguranog slučaja na osnovu uplaćenih premija. 

Kod osiguranja imovine postoji materijalni interes da se šteta koja može nastati na nekom dobru nadoknadi, dok kod osiguranja lica ne može postojati materijalni interes. Naime, ne može se osigurati tuđi život bez saglasnosti onoga čiji se život osigurava.   

3.3 Kopneno, vazdušno i pomorsko osiguranje   

Ova podela osiguranja izvedena je prema mestu nastanka rizika. 

Pomorsko osiguranje je najstariji vid osiguranja. Zbog svoje tradičije, više je zasnovano na običajima nego na pravu. Za razliku od pomorskog, kopneno osiguranje je jasno pravno regulisano. 

Vazdušno osiguranje je novijeg datuma. Organizovano je na savremenim principima i ima sopstvenu zakonsku regulativu. 

Kod ove podele osiguranja prema prirodi rizika, značajno je uočiti i transportno osiguranje, koje sa svoje strane može biti: 

kopneno 

rečno 

pomorsko i 

vazdušno. 

Transportno osiguranje ima specifičnu zakonsku regulativu. Za ovu vrstu osiguranja karakteristični su kargo i kasko osiguranje. Kargo osiguranje se odnosi na osiguranje robe koja se transportuje, a kasko na osiguranje vozila koje podrazumeva potpunu naknadu štete.   

3.4 Obavezno i dobrovoljno osiguranje   

U principu, osiguranje je dobrovoljno. Medjutim, država propisuje neke vidove obaveznog osiguranja tamo gde proceni da je rizik veliki i ugrožava treča lica. Tako, na primer, vidovi obaveznog osiguranja mogu biti: 

osiguranje motornih vozila čijom se upotrebom može prouzrokovati šteta trečim licima 

osiguranje putnika u javnom saobraćaju i 

osiguranje vazduhoplova čijom se upotrebom može naneti šteta trečim licima.   

3.5 Unutrašnje i spoljašnje osiguranje   

Prema načinu izravnavanja rizika, osiguranje se deli na unutrašnje i spoljašnje. Unutrašnje osiguranje se odnosi na osiguranje unutar zajedniče rizika, a spoljašnje osiguranje na saosiguranje i reosiguranje. Ukoliko nije moguće izvršiti izravnavanje rizika unutar zajedniče rizika osiguravača, tada se prelazi na spoljnu raspodelu – deobu rizika izmedu više osiguravača, kroz osiguranje i reosiguranje. 

3.6 Saosiguranje   

Kod saosiguranja, više osiguravača (saosiguravača) dele izmedu sebe rizik iste vrste, odnosno rizik koji se odnosi na isti predmet osiguranja. Svaki od saosiguravača preuzima obavezu za deo osigurane vrednosti, ali tako da ukupan zbir njihovih pokrića ne prelazi osiguranu vrednost. Dakle, reč je o neposrednoj, horizontalnoj raspodeli rizika izmedu saosiguravača koji individualno preuzimaju svoj deo obaveze. Nijedan saosiguravač ne odgovara za obaveze drugih saosiguravača. Saosiguranje se primenjuje samo u izuzetnim slučajevima, kada se radi o krupnim i teškim rizicima, koje ne može da preuzme jedan osiguravač. 

Ugovorom o saosiguranju stvara se lancana obaveza nekoliko saosiguravača prema istom osiguraniku. Horizontalnom deobom jednog rizika svaki od saosiguravača preuzima svoj deo obaveze, odnosno pokriva svoj deo sudelovanja u snošenju rizika. 

Kod saosiguranja se podrazumeva prisustvo dva ili više osiguravača neposredno u zaključivanju jednog ugovora o osiguranju, tako da svaki osiguravač preuzima pokriće odredenog dela rizika. Saosiguranje u suštini predstavlja raspodelu jednog rizika na nekoliko delova koje svaki osiguravač preuzima u direktno pokriće iz zajedničkog ugovora ili zajedničke polise osiguranja. 

